**LIETUVOS RESPUBLIKOS AMBASADA ČEKIJOS RESPUBLIKOJE IR ŠVEICARIJOS KONFEDERACIJAI**

**AKTUALIOS EKONOMINĖS INFORMACIJOS SUVESTINĖ**

2022-10-01

2022-10-31

**ŠVEICARIJOS KONFEDERACIJA**

Spalio 31 d. Šveicarijos franko kursas: 1 CHF – 1,01 EUR

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-10-04 | Remiantis įmonės Deloitte atlikta apklausa, Šveicarijos įmonės vis prasčiau vertina šalies ekonominę situaciją. Lyginant su prieš pusę metų atlikta analogiška apklausa, stebimas ženklus optimizmo sumažėjimas. Pesimistiškai valstybės ekonomikos ateitį vertinančių įmonių padaugėjo nuo 22 iki 37 proc. Priežastys – didėjanti infliacija, augančios žaliavų ir energijos kainos, tiekimo grandinių sutrikimai. | <https://www.swissinfo.ch/eng/companies-increasingly-pessimistic-about-swiss-economy/47952282?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-26 | Siekiant užtikrinti pakankamą elektros energijos generaciją, Šveicarijos vyriausybė sieks įrengti daugiau saulės energijos kolektorių ant valstybinių institucijų pastatų stogų. Tikimasi, kad šis projektas padidins šalies saulės energijos generaciją nuo 13 iki 87 gigavatvalandžių. Projektui įgyvendinti skirta 143.4 mln. CHF. | <https://www.swissinfo.ch/eng/swiss-federal-buildings-to-get-solar-panel-makeover/48008748?utm_campaign=teaser-in-channel&utm_medium=display&utm_source=swissinfoch&utm_content=o> |  |
| **Investicijoms pritraukti į Lietuvą aktuali informacija** |
| 2022-10-18 | Viena didžiausių Šveicarijos šokolado gamintojų Barry Callebaut plečia savo veiklą į Afriką. Įmonė įsigijo Maroke veikiančios Prancūzijos kapitalo įmonės Attelli šokolado ir jo produktų gamyklą. | <https://www.swissinfo.ch/eng/barry-callebaut-to-start-chocolate-production-in-morocco/47987504?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-10-28 | Tabako produktus gaminanti korporacija British American Tobacco (BAT) paskelbė nutraukianti gamybą Šveicarijoje. Įmonės gamybos pajėgumai bus perkelti į kitą Europos valstybę, tačiau į kurią – neatskleidžiama. | <https://www.swissinfo.ch/eng/bat-to-close-cigarette-making-factory-in-switzerland/48012388?utm_campaign=teaser-in-channel&utm_medium=display&utm_source=swissinfoch&utm_content=o> |  |
| **Lietuvos verslo plėtrai aktuali informacija** |
| 2022-10-01 | Rugsėjo mėn. padidėjo Šveicarijos investuotojų pasitikėjimo indeksas, vertinantis šalyje veikiančių investuotojų nuotaikas dėl trumpojo laikotarpio investicijų patikimumo. Indeksas padidėjo 3.2 punkto, lyginant su rugpjūčio mėn., nors vis dar išlieka negatyvus (-53.1).  | <https://tradingeconomics.com/switzerland/zew-economic-sentiment-index> |  |
| **Lietuvos turizmo sektoriui aktuali informacija** |
| 2022-10-17 | Spalio mėn. viduryje dėl Lufthansa dukterinės įmonės Eurowings pilotų streikų, atšaukta didžioji dauguma Eurowings organizuotų skrydžių iš ir į Šveicariją. Streikų priežastis – stringančios derybos dėl kolektyvinės sutarties tarp darbuotojų, darbdavių ir Šveicarijos vyriausybės dėl geresnių darbo sąlygų pilotams. | <https://www.swissinfo.ch/eng/eurowings-pilots-strike-affects-zurich-airport/47984270?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-10-17 | Ženevos taksi vairuotojai surengė streiką dėl Šveicarijos vyriausybės sprendimo leisti pavežėjų kompanijai Uber tęsti veiklą mieste. Ginčas tarp Uber, taksi vairuotojų bei Šveicarijos vyriausybės kilo dėl to, kad Uber verslo modelyje taikoma nuostata, jog Uber pavežėjais dirbantys asmenys neprivalo būti įdarbinti įmonėje. Jų veiklai pakanka individualios veiklos pažymėjimo. Pasak taksi vairuotojų, tai sukuria nelygiavertę konkurencinę aplinką, mat dirbantieji pagal individualios veiklos pažymėjimą neprivalo mokėti taksi vairuotojams taikomų mokesčių. | <https://www.swissinfo.ch/eng/geneva-taxi-drivers-strike-in-protest-of-uber/47985748?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-10-18 | Spalio mėn. dar vienas (jau ketvirtas) Šveicarijos restoranas įvertintas trimis Michelin žvaigždutėmis. Dar 10 restoranų gavo savo pirmąją Michelin žvaigždutę. Paskutinį kartą trečiąja Michelin žvaigždute Šveicarijoje restoranas buvo apdovanotas 2015 m. | <https://www.swissinfo.ch/eng/switzerland-celebrates-fourth-three-star-michelin-restaurant/47987576?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-10-18 | Šveicarijos oro linijos SWISS ateinančią vasarą planuoja padidinti skrydžių skaičių 85 proc. ir pasiekti iki-pandeminį lygį. Šiam tikslui oro linijos jau pradėjo samdyti papildomą personalą – tikimasi priimti apie 1800 naujų darbuotojų. | <https://www.swissinfo.ch/eng/swiss-expands-capacity-for-summer-flight-schedule/47988052?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2022-10-05 | Ciuricho federalinio technologijų instituto (ETH) studentai bakalauriniam darbui pasirinko sukonstruoti elektros energija varomą lėktuvą. Šis lėktuvas buvo sėkmingai išbandytas spalio mėn. pradžioje. 20-ies studentų komanda prie projekto dirbo du metus, kol galiausiai buvo galima atlikti pirmąjį bandomąjį skrydį. | <https://www.swissinfo.ch/eng/student-built-electric-plane-takes-to-the-swiss-skies/47956322?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-06 | Šveicarijos mokslinių tyrimų ir inovacijų sektorius patiria praradimus dėl to, kad „Europos Horizonto“ programose Šveicarija perklasifikuota į „ne asocijuotą trečiąją valstybę“. Šalies mokslininkai ir inovacijų kūrėjai susiduria su eile iššūkių – jie palieka Šveicariją ir renkasi ES valstybes, smarkiai sumažėjo finansavimas moksliniams tyrimams, Šveicarijos studentai jaučiasi „nelygiaverčiai ES studentams“. Šveicarijos Federalinio technologijų instituto vadovo teigimu, Šveicarija, turinti ilgas mokslinių tyrimų tradicijas, praranda savo konkurencingumą pasaulyje, nebegali vykdyti pačių inovatyviausių tyrimų.  | <https://www.swissinfo.ch/eng/swiss-researchers-fear-isolation/48002534?utm_campaign=teaser-in-channel&utm_medium=display&utm_source=swissinfoch&utm_content=o> |  |
| 2022-10-03 | Žiniasklaida informuoja, kad vienas stambiausių kvantinių technologijų startuolių „ID Quantique“ perkėlė savo veiklą į Vieną, o du Lozanos technologijų instituto projektai nebuvo finansuoti ES, nepaisant to, jog gavo labai gerą įvertinimą. Minėtų dviejų projektų vertinimo ataskaitoje kaip „rimtas trūkumas“ nurodoma tai, jog didelė tyrimų dalis būtų atlikta „už ES ribų“.  | NZZ |  |
| 2022-10-08 | „Novartis Switzerland“ prezidentas M. Leuenberger, komentuodamas pastaruoju metu įmonės vykdytus darbuotojų atleidimus, pažymėjo, jog jie sietini ir su CH pasitraukimu iš ES Horizonto programų. “Buvo nuspręsta mažinti darbo vietas įmonės centrinėje būstinėje Bazelyje, mat Šveicarija praranda patrauklumą”, – sakė M. Leuenberger. “Nebegalime dalyvauti ES Horizonto programose, o tai reiškia, kad Šveicarija nebegali žaisti MTEP čempionų lygoje” – pridūrė jis.  | Aargauer Zeitung |  |
| **Lietuvos ekonominiam saugumui aktuali informacija**  |
| 2022-10-01 | Vyriausybės kampanija, skatinanti visuomenę taupyti energiją, duoda rezultatų. Rugsėjo mėnesį CH įmonės ir privatūs namų ūkiai suvartojo 13 proc. mažiau elektros energijos, nei kiekvieną rugsėjį per paskutinius septynerius metus. Kadangi CH tuo pat metu siekė padidinti elektros gamybą, elektros eksportas augo 4,4 proc. Daugiausia elektros eksportuota į Italiją.  | Handelszeitung |  |
| 2022-10-15 | Energetikos ministrės S. Sommarugos teigimu, Šveicarija yra gerai pasirengusi atremti galimą energijos trūkumą artėjančią žiemą; Šveicarija turi pakankamai hidroelektrinių generuojamos energijos bei yra užsitikrinusi papildomų dujų saugyklų užsienyje. Ministrė informavo apie tęsiamas derybas su Vokietija dėl solidarumo susitarimo, kuris leistų Šveicarijai importuoti dujų iš Vokietijos, esant kritinei situacijai ir energijos stygiui. Pažymima, kad derybos dėl šio susitarimo nėra lengvos, mat Vokietija jį nori išplėsti, įtraukiant ir Italiją.  | <https://www.swissinfo.ch/eng/switzerland-is-well-prepared-for-winter-energy-crunch--says-minister/47976092?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-26 | **Duodamas interviu Šveicarijos žiniasklaidai, garsus JAV investuotojas B. Browder sukritikavo Šveicarijos bankus, kurie esą “nepaiso Rusijos vykdomų karo nusikaltimų, toliau užtikrindami diktatorių ir žudikų pinigų valdymą”. B. Browder apeliuoja į JAV ir tarptautines organizacijas, tokias kaip EBPO, kad šios didintų spaudimą Šveicarijai, siekiant sustabdyti minėtas žalingas bankų praktikas.**  | NZZ |  |
| 2022-10-03 | Šveicarijos įmonėms vis sunkiau dirbti su RU trąšų gamintojų koncernu „EurochemGroup“ (šiam koncernui priklauso ir 100 proc. lietuviškosios “Lifosos” akcijų). Ekspertų vertinimu, ši įmonė, kurios centrinė būstinė yra Šveicarijoje, “nesėkmingai bando balansuoti tarp savo tarptautinių klientų ir gamybos vadovų Rusijoje interesų”. “EurochemGroup” stambiausias akcininkas ilgą laiką buvo Rusijos oligarchas A. Melničenka. Prasidėjus Rusijos invazijai į Ukrainą, jis buvo įtrauktas į sankcionuotų asmenų sąrašą. Kiek vėliau pats pranešė, jog pasitraukė iš “EurochemGroup” akcininkų ir atsistatydino iš direktorių valdybos pareigų, mat “siekia užtikrinti, kad „EurochemGroup“ galėtų ir toliau aprūpinti milijonus žmonių visame pasaulyje žemės ūkiui reikalingomis medžiagomis ir taip užtikrintų pasaulinį aprūpinimą maistu“. Nors „EurochemGroup“ nėra sankcionuotų įmonių sąraše, vis daugiau vakarietiškų įmonių atsisako bendradarbiauti su šia įmone, nes ja nebepasitiki. | Aargauer Zeitung |  |
| 2022-10-28 | Vienos stambiausių Šveicarijos finansų valdymo įmonių “Mirabaud” akcininkas Y. Miribaud žiniasklaidai pažymėjo, kad prasidėjus RU invazijai į UA, Šveicarijos finansų institucijoms tapo sudėtinga atlikti sandorius su klientais iš RU. “Dėl didžiulių apribojimų, kuriuos lemia ES ir kitų šalių taikomos sankcijos, aptarnauti Rusijos klientus ir jų sandorius tapo praktiškai nebeįmanoma”, – sakė Y. Miribaud.  | NZZ |  |
| 2022-10-19 | **S**tambios CH įmonės – *Ems-Chemie, Liebherr, SGS, Swiss Krono,* *Zepter* ir kt. – ir toliau vykdo veiklą RU. Dalies CH apžvalgininkų vertinimu, šios įmonės „kenkia šalies reputacijai“. | Aargauer Zeitung |  |
| 2022-10-08 | Komentuodami didelį atgarsį visame pasaulyje sukėlusius E. Musko pareiškimus dėl palydovinio tinklo Starlink tolesnio finansavimo UA, CH analitikai polemizuoja, kad „kariuomenė neturėtų priklausyti nuo privačių veikėjų. Kuomet kalbama apie kritinę karo infrastruktūrą, ją turėtų užtikrinti ir valdyti šalių vyriausybės, o ne privatūs subjektai“ – rašoma dienraštyje NZZ. | NZZ |  |
| **Bendra ekonominė informacija** |
| 2022-10-02 | Šveicarijoje kyla nesutarimų tarp nekilnojamo turto nuomotojų bei nuomininkų dėl „minimalios temperatūros patalpose“. Remiantis Šveicarijos vyriausybės savanoriško energijos taupymo planu, nuomotojai turėtų sumažinti patalpų temperatūrą iki 19 laipsnių. Tačiau remiantis pagal 2017 m. Šveicarijos aukščiausiojo teismo sprendimą, nuomininkai turi teisę reikalauti ne mažesnės nei 20-21 laipsnių temperatūros. Baiminamasi, kad prasidėjus žiemai, šie nesutarimai gali peraugti į eilę teisminių ginčų. | <https://www.swissinfo.ch/eng/swiss-landlords-fear-lawsuits-for-turning-down-heating/47947410?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-18 | CH vyriausybė planuoja 4,1 mlrd. CHF biudžeto deficitą. Tai yra 0,9 mlrd. CHF mažiau, nei prognozuota birželio mėn. Geresnę prognozę lėmė mažesnės išlaidos reaguojant į Covid-19 pandemiją, taip pat mažesni, nei planuota, valstybės asignavimai apgyvendinant UA pabėgėlius. | **Tages Anzeiger** |  |
| 2022-10-27 | Šveicarijos žiniasklaida plačiai nušvietė spalio 26 d. Briuselyje vykusio ES energetikos ministrų susitikimo rezultatus. Atkreipiamas dėmesys į EK susirūpinimą, kad trečiosios šalys, tokios kaip Šveicarija ir JK, gali pelnytis iš ES mokesčių mokėtojų subsidijuojamos importuotos elektros energijos. Komisijos pasiūlymuose pažymima, kad trečiosios šalys turėtų prisijungti prie ES siūlomų energetikos krizės suvaldymo instrumentų, antraip jas gali tekti atskirti nuo bendros ES energijos rinkos, t.y., suformuoti „2 energijos rinkas Europos kontinente“. Tai reikštų dabartinės sistemos esminius pakeitimus, įskaitant naujų susitarimų su atitinkamomis trečiosiomis valstybėmis poreikį. Šveicarijos analitikai pažymi, kad minėti EK pasiūlymai galimai išplečia Šveicarijos manevro laisvę derantis su ES dėl elektros susitarimo, o taip pat – dėl dujų importo solidarumo susitarimo su Vokietija. | HandelszeitungAargauer Zeitung**Tages Anzeiger** |  |
| 2022-10-30 | Šveicarijos vandens rezervuarai, naudojami elektros gamybai, šiuo metu užpildyti 85 proc. Tai – 2,6 proc. daugiau, nei įprastai šiuo metų laiku. | NZZ |  |
| 2022-10-10 | Rusijos Gazprombank nutraukia veiklą Šveicarijoje. Šis bankas buvo vienintelė finansinių perlaidų jungtis tarp Rusijos ir Šveicarijos, atsižvelgiant į tai, kad kiti rusiški Šveicarijoje veikiantys bankai – sankcionuoti. Oficialiame pareiškime Gazprombank vadovybė pažymi, kad toks sprendimas priimtas „apsvarsčius visus banko veiklos Šveicarijoje privalumus ir trūkumus“. | <https://www.swissinfo.ch/eng/gazprombank-to-end-swiss-operations/47966672?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-12 | Solidarizuodamasi su naujausiomis ES sankcijomis, spalio 14 d. CH į sankcijų sąrašą įtraukė dar 30 RU piliečių.  | <https://www.swissinfo.ch/eng/swiss-sanction-30-more-individuals-after-russian-annexations/47973892?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-19 | Spalio 19 d. Šveicarijos vyriausybė pristatė parengties planus dėl galimo energijos trūkumo artėjančios žiemos laikotarpiu. Plane numatyta didinti valstybės hidroelektrinių pajėgumus. Jeigu elektros energijos sutrikimų metu neužtektų hidroelektrinių generuojamos energijos, Šveicarijos vyriausybė siūlo iki 2023 m. vasario pastatyti „atsarginę elektrinę“, kurios pajėgumai siektų 1000 MW. Ši elektrinė galėtų būti varoma dujomis arba nafta. | <https://www.swissinfo.ch/eng/switzerland-finalises-power-contingency-plans-for-winter/47991698?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-10-30 | Analitikai nerimauja dėl darbo jėgos trūkumo Šveicarijoje. Pranešama, kad šiuo metu šalyje yra 260 000 darbo pasiūlymų ir tik 90 000 žmonių, ieškančių darbo. Labiausiai darbuotojų trūksta sveikatos apsaugos, mažmeninės prekybos, statybų, gastronomijos ir IT sektoriuose. Taip pat pažymima, kad šalyje ir toliau mažėja nedarbas. Rugsėjo mėn., jis siekė 1.9 proc. ir buvo mažiausias per paskutinius 21 metus.  | Handelszeitung |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

Dominykas Goda, LR ambasados Čekijos Respublikoje atašė

tel. +420 602 292 807, el. paštas dominykas.goda@urml.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)